cyanic-selkie/wikianc huggingface dataset:
Pierre Cardin
Pierre Cardin (2 Julie 1922 – 29 Desember 2020) was ’n invloedryke Franse modeontwerper. Hy is veral bekend vir sy avant-garde-styl en die uniseks ruimte-eeuse klere wat hy in die 1960’s ontwerp het. Daarnaas het hy ook juweliersware ontwerp. Cardin het geometriese vorms en motiewe verkies, wat dikwels die vroulike vorm verontagsaam het. Sy eksperimentele klere was nie altyd prakties nie. Hy het sy modehuis in 1950 gestig en het die "borrelrok" in 1954 bekendgestel. In 1991 is hy as Unesco se welwillendheidsambassadeur aangewys.
Serpukhovium
Die Serpukhovium is ’n chronostratigrafiese etage sowel as ’n geologiese tydsnede in onderskeidelik die sisteem en periode Karboon (epog/serie Mississippium). Dit verwys dus na ’n tydperk sowel as die gesteentes wat in dié tydperk gevorm het.
Viséum
Die Viséum was van sowat 346,7 tot 330,9 miljoen jaar gelede. Dit is voorafgegaan deur die etage/tydsnede Tournaisium en gevolg deur die Serpukhovium.
Millennium-stadion
Die stadion is in Junie 1999 geopen en die eerste groot gebeurtenis wat plaasgevind het was ’n internasionale rugbywedstryd op 26 Junie 1999 tussen Wallis en Suid-Afrika in ’n vriendskaplike wedstryd waarin Wallis met 29–19 geseëvier het voor ’n skare van 29 000. Met ’n totale kapasiteit van 74 500 is dit die derde grootste stadion in die Sesnasies-toernooi na Stade de France en Twickenham. Dit is voorts ook die tweede grootste stadion ter wêreld met ’n uitskuifbare dak en dit was die tweede stadion in Europa met hierdie funksie.
Ambriz
Ambriz is 'n nedersetting in die Bengo-provinsie in Angola. Die stad het 'n bevolking van 25 392 in 2010 gehad.
Orchidaceae
Die familie sluit ook die genus Vanilla in, waartoe die vanieljeplant behoort. Boonop kom meer as 100 000 hibriede en kultivars voor.
Die aantal spesies wat tot hierdie orde behoort, word geskat op tussen 20 000 en 35 000. 'n Geweldige variasie in vorm, kleur en grootte van die blomme word aangetref, en hoewel die meeste orgideë in tropiese reënwoude groei, kom spesies wêreldwyd, tot in die poolstreke, voor. Die meeste tropiese spesies is epifities (leef in bome), terwyl die meeste nie-tropiese spesies in die grond groei.
Ongeveer 500 spesies is inheems in Suid-Afrika. Orgideë word oor die algemeen as baie anders as ander blomme beskou, maar al die eienskappe van orgidee soos saadjies sonder endosperm, pollinia en 'n stempelsuil word ook by ander plantgroepe aangetref. Die orgidee is egter die enigste groep waar al hierdie eienskappe saam aangetref word. Die klassifikasie van orgideëspesies berus op die bou van die blom, die wyse waarop bestuiwing plaasvind en die lewenswyse van die plant.
Die vroueskoentjie (subfamilie Cypripedioideae) is 'n betreklik klein en onbelangrike subfamilie van die orgideëfamilie. Die meeste orgideë, onder meer dié wat in die handel as snyblomme gekweek word, behoort tot die subfamilie Orchioideae. Van die bekendste genera wat vir hul blomme gekweek word, is Cattleya, Dendrobium en Cymbidium. Die meeste spesies van die oorblywende genera het minder opvallende blomme en is vanuit ŉ kwekersoogpunt daarom nie so aantreklik nie.
Sommige orgideëspesies skei slegs welriekende chemiese stowwe af wat bye aantrek. By die orgidee Coryanthes albo-purpurea is die blomdele gewysig tot 'n klein emmeragtige struktuurtjie met water daarin waarin 'n by val wanneer hy nektar kom soek. Vanaf die emmertjie is daar 'n spesiale tonnel waardeur die by moet uitklim, en wanneer hy daardeur beweeg, haak die pollinia aan hom vas. Die nektar van nektardraende orgideë kom voor in buisvormige nektarkliere, in groewe op die lip of in die basis van die stempelsuil en lip.
Net soos die aasblomme (genus Slapelia) skei sommige orgideëblomme onwelriekende stowwe af wat vlieë aantrek en hulle word dan meestal net deur vlieë bestuif. Bogenoemde is slegs 'n paar voorbeelde van 'n groot verskeidenheid bestuiwingsmeganismes wat by orgideë in die natuur aangetref word. Ongeveer 200 spesies orgideë is bekend vir selfbestuiwing. Daar word vermoed dat dit gedoen word om uitsterwing te voorkom onder omstandighede waar die normale bestuiwingsmeganismes nie kan plaasvind nie.
Geel, België
Geel is 'n Belgiese munisipaliteit en stad (sedert 1985) in die Vlaamse provinsie Antwerpen. Die munisipaliteit het sowat 37 000 inwoners (2011) en 'n oppervlakte van 110 km². Sy beskermheilige is die heilige Dimpna van Geel.
Kadıköy
Geskiedenis
Dit is tydens die Vierde Kruistog erg beskadig en het in 1353 in die hande van die Ottomaanse Ryk geval, ’n hele eeu voor Konstantinopel (Istanboel). Kadıköy het dus die oudste moskee in Istanboel wat gebou is ’n eeu voor die verowering van Konstantinopel in 1453.
Inkopies
Die hoofpad by die veerboot-terminaal is besig en lawaaierig, en daar is talle bedelaars en mense wat buitelandse geld op die swartmark of roofkopieë van sagteware en ander multimedia-produkte verkoop.
Sarah Sokolovic
Sarah Sokolovic is 'n Amerikaanse aktrise. Sy is bekend vir haar rolle in die rolprente La vida inesperada (2013) en Every Secret Thing (2014), en in die televisiereekse Homeland (2011) en Big Little Lies (2017).
Kasimovium
Die Kasimovium is ’n chronostratigrafiese etage sowel as ’n geologiese tydsnede in onderskeidelik die sisteem en periode Karboon (epog/serie Pennsylvanium). Dit verwys dus na ’n tydperk sowel as die gesteentes wat in dié tydperk gevorm het.
Biostratigrafie
In die biostratigrafie word die etage met behulp van Conodonta ingedeel in die volgende drie biosones:
Florence Deshon
Florence Deshon (19 Julie 1893 – 4 Februarie 1922) was 'n Amerikaanse aktrise. Sy was bekend vir haar rolle in die rolprente The Ruling Passion (1916), The Desired Woman (1918), Duds (1920), en The Roof Tree (1921).
Waterkering
'n Waterkering is 'n vaste struktuur of wal wat loodreg met 'n kusfront of rivierwal gebou word om die vloei van water te onderbreek en sodoende die beweging van sediment te beperk. Dit word dikwels gebruik om strande te skep of te keer dat dit mettertyd wegspoel. In 'n rivier keer dit die erosie van die wal. 'n Waterkering kan geheel en al onder water gebou word of bo die water uitsteek. Dit word gewoonlik gebou uit hout, beton of klipstapels en word in groepe geplaas. Dit word algemeen gebruik en verg min onderhoud. Waterkerings word dikwels saam met seedyke gebruik. Dit kan egter as 'n lelike en onnatuurlike struktuur beskou word.
Persiese Golfstate
Sosiale gegewens
Die meeste ontwikkelende lande het so 'n groot en snel groeiende bevolking dat die ekonomiese ontwikkeling daardeur gestrem word. Die teenoorgestelde geld egter vir die Persiese Golfstate, waar juis die geringe bevolkingstalle die ontwikkeling van die lande se potensiële rykdomme strem. Werkkragte moet vir byna elke arbeidsektor uit die buiteland ingevoer word, en die ekonomiese sektore steun oor die algemeen byna uitsluitlik op arbeidskragte uit Iran, Indië, Pakistan, Asië en Europa en betrek ook 'n kleiner groep werkers uit Afrika.
Vroeë spesialisasie
Bahrein, wie se olievoorrade teen die eeuwending uitgeput sal wees, streef daarna om die finansiële en kommunikasiesentrum van die hele Persiese Golf te word. Sy sentrale ligging ten opsigte van die ander state, die beperkte nywerheidsmoontlikhede op die klein eiland en die relatief hoog ontwikkelde bevolking, het daartoe gelei dat banke in 1975 toegelaat is om hulle in die land te vestig. Bahrein wil ook die leemte vul wat ontstaan het nadat Beiroet deur die burgeroorlog in Libanon as finansiële sentrum weggeval het. Net soos Koeweit (Kuwait Airways) het Bahrein sy eie lugredery, Gulf Air - die internasionale lughawe by Bahrein is in 1971 geopen en is reeds in 1976 uitgebrei.
St. James’ Park
Buiten klubsokker is St. James’ Park ook al gebruik vir internasionale sokker as deel van die Olimpiese Somerspele 2012 en internasionale rugby as deel van die Rugbywêreldbeker 2015. Tesame met professionele sokker het die stadion ook gasheer gespeel vir liefdadigheidsgebeure en konserte en was dit ook die stel vir realiteitstelevisie en rolprente.
Irdens Exantus
Irdens Exantus is 'n Kanadese akteur. Hy is bekend vir sy rolle in die rolprente My Internship in Canada (2015) en 1:54 (2016).
Traagheidsmoment
Traagheidsmoment is die mate waartoe 'n voorwerp traag is om rondom 'n as te versnel, en word dikwels voorgestel deur die letter I.
Focke-Wulf Fw 190
Vanaf 1942 het die Fw 190 in groot getalle regoor al die fronte verskyn; in rolle as vegters, bomwerpers en verdediging. Op 19 Augustus 1942 het 'n groot groep Fw 190 aan luggevegte deelgeneem tydens die landing by Dieppe. Die Fw 190 was in aksie die hele dag en beweer hulle het 97 Britse vliegtuie vernietig. Een vlieënier het volgens bewering sewe Spitfires afgeskiet.
Greytown
Greytown is 'n dorp in die ooste van Suid-Afrika, in die provinsie KwaZulu-Natal. Die dorp lê aan die Mvotirivier en is die geboorteplek van genl. Louis Botha.
Gewone breuke
Optelling van breuke met dieselfde noemers
As ons byvoorbeeld   bymekaar moet tel, tel ons slegs die tellers bymekaar en nie die noemers nie. Omdat die noemers vir ons sê in hoeveel gelyke dele die hele verdeel is, kan ons dit nie bymekaar tel nie. Die tellers sê hoeveel van die gelyke dele daar onder bespreking is en ons kan dit bymekaar tel.
So:    =  (3 sewendes + 2 sewendes = 5 sewendes)
Aftrekking van breuke met verskillende noemers.
Soos by die optelling van breuke met verskillende noemers, moet die noemers van die breuke van ’n aftreksom ook na ’n gemeenskaplike noemer herlei word voordat daar afgetrek kan word.
Optel van gemengde getalle
Wanneer gemengde getalle bymekaar getel word, word die heelgetalle eers opgetel en dan die breuke.
Irvette van Zyl
Op 23 Mei 2021 het sy die wêreldrekord vir die 50 km in Port Elizabeth verbeter tydens Nedbank se Runified:Breaking Barriers-wedloop met 'n tyd van 3:07:20.
Edward VIII van die Verenigde Koninkryk
Romanse
In 1930 het koning George V vir sy seun ’n huis gegee: Fort Belvedere, naby Sunningdale, Engeland. Daar het hy verhoudings met verskeie getroude vroue gehad, onder andere die half-Britse, half-Amerikaanse tekstielerfgenaam Freda Dudley Ward, die Amerikaanse aktrise Mildred Harris en lady Furness (gebore Thelma Morgan). Laasgenoemde het die prins voorgestel aan Wallis Simpson (voorheen Wallis Spencer; gebore Bessie Wallis Warfield). Mev. Simpson was toe geskei van haar eerste man en weer getroud.
Hertog van Windsor
Die hertog en mev. Simpson is op 3 Junie 1937 op ’n private seremonie in Frankryk getroud. Edward het gedink hy sou na Engeland kon terugkeer ná ’n jaar of twee van bannelingskap in Frankryk, maar sy broer het gedreig om sy toelae te staak as hy ooit sonder ’n uitnodiging na Engeland sou terugkeer.
Dorothy Dickson
Dorothy Dickson (25 Julie 1893 – 25 September 1995) was 'n Amerikaanse aktrise. Sy was bekend vir haar rolle in die rolprente Paying the Piper (1921), The Road Is Fine (1930), en Danny Boy (1934).
Michael VIII Palaiologos
Bewind
Johannes IV Laskaris van Nicea was net sewe jaar oud toe sy pa, Theodorus II, dood is en hy die troon geërf het. Sy regent was oorspronklik die burokraat George Mouzalon, maar hy is deur die adel vermoor en Michael, wat hulle leier was, het die pos oorgeneem. Kort daarna, op 1 Januarie 1259 het hy homself medekeiser gemaak.
Indiese Vloot
Die herkoms van die Indiese Vloot kan terugspoor na die Oos-Indiese Maatskappy se Mariene wat in 1612 gestig is ter beskerming van Britse handelskepe in die streek. In 1793 is die Britse Oos-Indiese Kompanjie gestig wat geheers het oor die oostelike deel van die Indiese subkontinent d.w.s. Bengale, maar dit was eers in 1830 wat die koloniale vloot bekend geword het as Haar Majesteit se Indiese Vloot.
Vlaams-Brabant
Vlaams-Brabant lê in die midde van België, teenoor Waals-Brabant, en omring die Brusselse Hoofstedelike Gewes. In die provinsie word Nederlands en Brabants gepraat.
Inkas
Die Inkas (Quechua: Tawantinsuyu) was 'n Suid-Amerikaanse volk uit die Andes in 'n deel van wat vandag as Peru bekend staan.
Die ekspedisie het op 13 Mei 1532 naby Tumbes geland. Die Inkas in daardie stadium pas klaar met 'n uitputtende burger-oorlog Atahualpa, wat die oorlog gewen het, was nou die Inka, of aangewese keiser, maar hy het nie die mag van die vreemde aanvallers besef nie. Die Spanjaarde het min weerstand ondervind totdat hulle die stad Kajamarka bereik het.
Gereformeerde kerk Ventersburg
Stigting
duimnael|links|300px|Die kerkgebou soos dit gelyk het kort ná sy inwyding in April 1913.
Minoïese beskawing
Oorsig
Die Minoërs was nie Indo-Europees nie; hulle was verwant aan voor-Griekse nedersetters van die Griekse vasteland en Wes-Anatolië, die sogenaamde Pelasgers.
Algemeen
"Kreta is 'n land, aan alle kante deur die see omring, vrugbaar en mooi. Ontelbare mense woon daar, en daar is negentig stede. Een van die stede is Knossos, 'n groot stad... waar Minos regeer het.. ," het.... Homerus in die Odyssee geskryf. Op 'n ander plek in die beroemde werk word daar selfs van Kreta "met honderd stede" gepraat.
Gereformeerde kerk Potchefstroom
Die Gereformeerde kerk Potchefstroom is die moedergemeente van die Gereformeerde Kerke in Suid-Afrika in die universiteitstad Potchefstroom, Noordwes.
Stigting en leraars
Ds. Jan Viljoen van Frankfort in die Vrystaat het in 1930 die beroep hierheen aanvaar en die gemeente getrou bedien tot sy dood op 26 Desember 1952, die eerste keer dat 'n predikant van die gemeente in die amp oorlede is. Ná hom kom ds. P.W. Buys van 1953 tot 1966, ds. F.J. Labuschagne van 1966 tot 1974 (anders as twee van sy voorgangers, was hy Aliwal-Noord se leraar nadat hy hier gearbei het, en wel van 1974 tot 1980) en ds. W.F. Steenkamp van 1974 tot 1981. In 1982 begin die 21 jaar lange bediening van ds. C.F.C. Coetzee. Hy word in 2003 opgevolg deur ds. P.A. Coetzee, die huidige (2015) leraar.
Plantluis
Skade aan plante
Die heuningdou wat die plantluise agterlaat, kan die verspreiding van swamme aanhelp. Heuningdou kan ook die doeltreffendheid van swamdoders verminder.
Blaarluise
Benewens die reeds genoemde spesies van die familie Aphididae behoort ook die katoenluis (Aphis gossypii) en die groenperskeluis (Myzus persicae) tot hierdie familie. Die galluis (familie Pemphigidae) veroorsaak galle op die gasheer en verskeie spesies, soos die wollerige appelluis of appelbloedluis (Eriosoma lanigerum), vorm wasdrade. Die appelbloedluis vorm wit, watte-agtige kolle op die takke en stamme van appelbome. Die luise self is bruin van kleur en hul bytplekke veroorsaak diep, kankeragtige wonde.
Skildluise
Uit die spesie Margerodes polonicus is vroeër 'n kleurstof verkry. ’n Australiese lid van hierdie familie, Icerya purchasi, is per ongeluk in 1872 in Suid-Afrika ingevoer en het heelwat ernstige skade aan sitrusbome, rose, akasias en ander plante veroorsaak, maar is later beheer deur die invoer van ŉ Australiese lieweheersbesie, Rodolia cardinalis. ’n Lid van die familie Dactylopiidae wat veral in Australië en Suid-Afrika belangrik is, is Dactylopius opuntiae.
Sommore
Sommore (gebore 15 Mei 1966) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente Friday After Next (2002), Soul Plane (2004), Something New (2006), en Dirty Laundry (2006).
Luke Ford
Luke Ford (gebore 26 Maart 1981) is 'n Kanadese akteur. Hy is bekend vir sy rolle in die rolprente The Black Balloon (2008), The Mummy: Tomb of the Dragon Emperor (2008), en Animal Kingdom (2010).
Edinburg-kasteel
Sleutel:
Capesterre-Belle-Eau
Terre-Belle-Eau is 'n stad in die Franse oorsese gebied en département van Guadeloupe in Klein Antille. Dit is geleë in die suidooste van die Basse-Terre-eiland. Terre-Belle-Eau beslaan 'n oppervlakte van 103,3 km² (39,884 vierkante myl). In 1999 het dit 'n bevolking van 19&mnsp;568 gehad. Die stad lê aan die L'Île de Basse-Terre.
Claire Dodd
Claire Dodd (29 Desember 1911 – 23 November 1973) was 'n Amerikaanse aktrise. Sy was bekend vir haar rolle in die rolprente Footlight Parade (1933), Roberta (1935), The Case of the Curious Bride (1935), en The Case of the Velvet Claws (1936).
Roadium
Die Roadium is ’n chronostratigrafiese etage sowel as ’n geologiese tydsnede in onderskeidelik die sisteem en periode Perm (epog/serie Guadalupium). Dit verwys dus na ’n tydperk sowel as die gesteentes wat in dié tydperk gevorm het.
Pinetown
Geskiedenis
Die dorp voer sy oorsprong terug na 'n skofpos vir poskoetse en togryers tussen Durban en Pietermaritzburg. Die skofpos, die Wayside Hotel, is in 1849 op 'n deel van die plaas Soutrivierpoort wat AK Murray gekoop het, opgerig. Die dorp is net hierna uitgelê en is vernoem na Benjamin Pine, goewerneur van Natal. Munisipale status is in 1942 en stadstatus is in 1949 toegeken.
Dans van die flamink
Akteurs
Van die akteurs is Rod Alexander, Siegfried Mynhardt, Gaby Gertz en Anele Jonker.
Bantoevolke
Bantoevolke is ’n algemene term vir 300 tot 600 verskillende etniese groepe in Afrika wat van Kameroen tot Suid-Afrika voorkom. Hierdie groepe deel ’n taalfamilie en in baie gevalle dieselfde gebruike. Daar is sowat 650 Bantoetale.
Sprekers van die proto-Bantoetaal het sowat 3 000 jaar gelede ’n millennia lange reeks migrasies ooswaarts begin vanaf hul tuisland tussen Wes- en Sentraal-Afrika, op die grens tussen die hedendaagse Oos-Nigerië en Kameroen. So het Bantoevolke na Sentraal-, Suider- en Suidoos-Afrika versprei – streke waar hulle nie voorheen voorgekom het nie. Die migrante het in die proses vermeng geraak met vroeëre bewoners wat hulle teengekom het, of hulle vervang. Dit sluit pigmee- en Khoisan-bevolkings van onderskeidelik die sentrale en suidelike dele van Afrika in. Hulle het ook Afro-Asiatiese groepe teengekom wat vroeër uit Noord-Afrika migreer het.
Tant Ralie se losieshuis
Tant Ralie se Losieshuis is ’n Afrikaanse rolprent wat in 1974 deur Kavalier Films uitgereik is. Dirk de Villiers was die regisseur.
NG gemeente Philippolis
Konsulent
Ds. Andries Adriaan Louw van die NG gemeente Fauresmith, onder wie Philippolis voor die gemeente se stigting in Oktober 1862 geval het, was die baanbreker wat die fondamente van die jong gemeente goed en heg gelê het. Die eerste skrede van Philippolis as nuwe gemeente was wankelend en weifelend. Daar was ná al die jare van ongeordende kerklike bestaan 'n gebrek aan gemeentelike tradisie en samehorigheid waarop gebou kon word. Ná die afstigting in Oktober 1862 van dié negende kerk in die Vrystaat, het ds. Louw die eerste konsulent van die nuwe gemeente geword. Dit was dus 'n uitgestrekte gebied wat hy moes bearbei, maar hy het al die gawes besit om in hierdie wye arbeidsveld geestelike baanbrekerswerk te verrig. Hy het 'n kragtige persoonlikheid en 'n diepe menslikheid gehad. In sy omgang was hy baie minlik, waartoe sy geestige en gevatte opmerkings bygedra het. Sy preekstyl was besonders, boeiend: Sy preke was enig in hul soort en het op die gemoed van elke toehoorder 'n onuitwisbare indruk gelaat, volgens J.A. Bosch in Philippolis se Eeufeesgedenkboek.
Ds. Fraser as Vrystaatse kerkleier
In 1881 is hy en ds. J.H. van Wijk deur die Vrystaatse Sinode afgevaardig "om onze groete en gelukwenschen aan de Transvaal te brengen bij de herwonnen onafhankelijkheid, en hem viel de eer te beurt de eerste vergadering van den Nieuwen Volksraad met gebed te openen". Hy het verskeie belangrike afvaardigings gelei, maar in die Vrystaatse Sinode het hy sy diepste spore getrap. In 1867, toe die Sinode sy sitting op "Winburg" gehad het, het Philippolis die beskrywingspunt ingestuur dat die "Synode vergadere in het vervolg te Bloemfontein en op geen ander dorp". Twee jaar later het die Sinode na aanleiding van hierdie voorstel besluit dat die Sinodesitting voortaan in Bloemfontein sou plaasvind omdat dit dan vir al die gemeentes in die Vrystaat die mees sentrale sou wees.
Ds. Fraser se skuld
Die gemeentelede is op 'n later tydstip in die verband genader. In 1869 is weer bekendgemaak dat genoemde pogings ter delging van die leraar se skuld nie veel vrug afgewerp het nie, maar tydens die Nagmaalsviering op 7 Junie 1869 is die saak verder voortgesit en toe is die leraar se skuld finaal gedelg. In 1871 toe hy na Kaapstad beroep is, het die gemeente hom 'n adres aangebied waarin die wens uitgespreek is dat hy in sy gemeente te Philippolis moet bly. Die adres het hy met dank aanvaar "en verzekert de vergadering dat indien het de wil des Heeren mogh zijn hij wel met vele opofferingen maar toch met blijdschap bij zijne gemeente zou blijven". Vir dié beroep het hy bedank. Twee jaar later het die leraar 'n verdere verhoging van £75 per jaar gekry, want die Kerkraad was verheug omdat hy vir die beroep na Kaapstad bedank het. Sy salaris is tot £500 per jaar verhoog en alle vervoerkoste ten opsigte van sy nuwe meubels wat uit Europa bestel is, is deur die Kerkraad betaal.
Die nuwe orrel
Sonder veel versuim is 'n groot veldtog geloods om die orrel kontant in te wy. Die gemeente het die hand diep in die sak gesteek en op 25 Januarie 1907 is die nuwe orrel wat destyds as die mooiste in die Oranjerivier-kolonie en een van die beste kerkorrels in Suid-Afrika beskou is, in gebruik geneem. Dit was 'n groot funksie, want ses predikante, seuns van Philippolis het die geleentheid bygewoon. "De gemeente van Philippolis kan sich verblijden met in het bezit te zijn van zulk een prachtig degelijk orgel. Het instrument is van de wereld bekende makers, de heren Brindley en Foster van Sheffield en heeft met kosten van oprichten omtrent £950 gekost, dit bedrag is geheel gedekt. Daartoe hebben bijgedragen een legaat van wijlen den heer M. Liefman £250, gift van de heer J.J. Gertenbach van Grootfontein £250, en de balans werd gevonden uit opbrengs van een Vrouwen bazaar, en giften uit de gemeente."
Ds. S.J. Perold (1907–1916)
Vanuit die staanspoor het ds. Perold in sy geestelike bearbeiding op Philippolis getoon watter hoë eise hy aan sy kerkraad gestel het. In sy eerste kerkraadsvergadering het hy gemeld dat hy daarvan bewus was dat 'n "broederband hem en al de leden onderling aan elkeen verbinden". Hy het dus op 'n volkome vertroue tussen hom en sy kerkraad staatgemaak. Hieraan moet die sen op sy werk toegeskryf word. Hy het ook 'n beroep op elke kerkraadslid gedoen om in vergaderings openhartig te wees en mekaar se siens-wyses te respekteer. Die kerklike amp van die ouderling en die diaken het hy bo alles gestel. Dit moes hul onverdeelde aandag en beste kragte geniet, want die werk van die Heer was vir hom hoog verhewe en moes nie afgeskeep word nie.
Ds. T.B. Muller (1916–1918)
Al sy boodskappe, soos sy intreepreek wat gelewer is na aanleiding van 1 Korintiërs 13:13 ("En nou bly geloof, hoop, liefde — hierdie drie; maar die grootste hiervan is die liefde" ) het van hierdie verdraagsaamheid en kalmerende liefde getuig. Hy het daarin geslaag om broederlike liefde en samewerking tot stand te bring en sy gemeentelede die kostelike les geleer dat die Christelike liefde nogtans beoefen kan word, ook daar waar mense op politieke gebied ver van mekaar staan. Aanvanklik het sommige lidmate gedink hulle sou moeite hê om hierdie geleerde man, 'n professor in die filosofie te verstaan, maar hy het hulle aangenaam verras. J.A. Bosch skryf: "Sy nederigheid, ongekunstelde natuurlikheid en warme menseliefde het almal na hom gelok. Al sy preke het diep en dringend tot elke siel gespreek en as 'n hoofdoel het hy die opbouing van die geestelike lewe van sy gemeente voorop gestel".
Ná Philippolis
Sy eerste eggenote het hom in 1936 ontval. Dié gesiene herderspaar het een seun en vier dogters grootgemaak en ook verskeie aangenome kinders gehad wat hulle laat leer het en hul pastorie as 'n ouerlike woning aangeneem het. In 1937 is ds. Coetzee weer getroud met die weduwee van sy boesemvriend, ds. D.P. Cillié. In April 1945 is hy van Braamfontein na Edenburg teruggeroep waar hy gearbei het tot Julie 1949, toe hy na sy laaste gemeente, De Bloem, in die Vrystaatse hoofstad vertrek het. In die O.V.S. was hy by uitstek die eerbiedwaardige, geestelike leier van sy Kerk en volk. Hy het lank sitting in die Federale Raad van Kerke gehad en tydens die viering in 1958 van die vyftigjarige jubileum van dié liggaam was hy die voorsitter daarvan. Reeds in 1952 het hy assessor van die Vrystaatse Sinode geword en sedert 1956 beklee hy die belangrike moderatorsamp. Ds. Coetzee het, toe dit nodig was, soms tot vier dienste op 'n Sondag in Bloemfontein gehou. Hiervan was twee in sy eie gemeente en twee vir die gevangenes in die tronk. Die Wanda Schweinsberg-tehuis vir oues van dae in Bloemfontein is ook sy skepping. Hy het die tehuis op Edenburg begin en dit was so geslaagd dat wyle mnr. Schweinsberg van Fauresmith 'n groot skenking aan hom vir die inrigting gedoen het, op voorwaarde dat dit na Bloemfontein verskuif. Ds. Coetzee het C.R. Swart op 31 Mei 1961 in die Grootkerk te Pretoria as eerste staatspresident van die Republiek van Suid-Afrika in te huldig.
Afsettingsgesteente
Vorming van sedimentêre gesteentes
Daar is vier basiese prosesse betrokke by die formasie van sedimentêre gesteentes: Verwering/Erosie, deposisie/verskuiwing en kompaktering/sementering.
Makroklastiese sedimentêre gesteentes
Polimiktiese konglomerate bestaan uit 'n groot verskeidenheid rolstene, terwyl oligomiktiese konglomerate 'n eenvormige samestelling van rolstene bevat. Kalkrudiet is 'n grofkorrelrige, suiwer kalksteen wat deur golfaksie op die plek van sedimentasie tot ŉ breksie verander word wanneer die gedeeltelik verharde kalk gebreek word.
Sand en sandsteen
Arkoos is 'n liggrys of rooierige veldspaatryke sandsteen, terwyl grouwak ŉ donkergrys sandsteen is waarin gesteentefragmente in 'n klei - matriks voorkom. Kalkareniet is ŉ kalksteen waarvan die korreltjies feitlik geheel en al uit kalk bestaan, terwyl kalksandsteen uit 'n mengsel van kalk- en silikakorrels bestaan. Behalwe die samestelling van sandsteenformasies is die sedimentêre strukture wat daarin voorkom, ook baie belangrik, want hierdeur kan allerlei inligting afgelei word ten opsigte van vervoerwyse en afsettingsomstandighede.
Slik en klei
In China is daar 'n groot loessgordel aan die rand van die Gobiwoestyn. Omdat mense hier vir eeue dieselfde paaie gebruik het, is die paaie as holtes uit die loessafsetting uitgeslyp. Die kleiner deeltjies wat as suspensievrag in water vervoer word, word slik of moddergenoem. Wanneer die vervoertempo drasties afneem, sal die deeltjies uit suspensie uitsak en as modder afgeset word. In soutwater of waters wat baie organiese sure bevat, flokkuleer die kleiminerale en sak dus vinniger uit.
Chemiese sedimentere gesteentes
Blougroen bakterieë speel waarskynlik ook 'n rol in bogenoemde proses. Die growwer kristallyne spariet kom voor as holteopvullingsmateriaal en vervang reeds afgesette mikriet- of fossielfragmente. Oöliete is konsentries opgeboude bolletjies van kalsiet wat om 'n kern neergeslaan het. Die ronde vorm is 'n gevolg van die heen-en-weer-rol deur die beweging van golwe Ysterhoudende oöliete, wat uit limoniet en chamosiet bestaan, is belangrik as 'n delfstof.
Organogene sedimentêre gesteentes
Hierdie vervoer is meestal beperk tot 'n geringe verplasing, en waar baie van 'n sekere soort organisme voorkom, kan afleidings gemaak word van 'n bepaalde omgewing waar die organismes geleef het. So kan 'n sediment wat hoofsaaklik bestaan uit silikaslik met skeletjies van diatome en radiolaria, dui op ŉ milieu van 'n diep, koue see. In die vlakker, warmer see is kalk minder oplosbaar en hier word globigerinaslik (die reste van die genus Globigerina) as sediment aangetref. Onkoliete (algballe) en stromatoliete (algslierte) kan soveel kalk genereer dat dik lae en selfs riwwe kan ontstaan.
Sedimentologie
Die plutonisme verdedig daarenteen die stelling dat ook ander prosesse soos vulkanisme 'n rol speel. Toe die plutoniste kon bewys dat hulle stellings gegrond was, het die belangstelling ten opsigte van sedimentêre gesteentes verflou ten gunste van stollingsgesteentes. Laasgenoemde gesteentes vertoon 'n grater variasie van mineraalinhoud en het daarom ŉ aantrekliker ondersoekgebied gevorm. In die tweede helfte van die 19e eeu is opnuut aandag aan sedimentêre gesteentes gegee, veral deur Henri Clifton Sorby (1826-1908).
Afsettingsverskil tussen steenkool, olie en gas
Indien die hitte hoër is as 150°C, sal die materiaal in gas omgeskakel word. Indien die hitte laer as 100°C is, sal olie nie vorm nie. Die olie wat wel gevorm word, word tussen die rotse vasgekeer.
Stokely Carmichael
Lewensloop
In die VSA woon hy die uitgelese Bronx Hoërskool van Wetenskap in New York Stad by, waarna hy by Howard-universiteit inskryf en 'n aktivis word. Hy sluit by die Swart Mag-beweging aan, eers as 'n leier van die Studente Geweldlose Koördinerende Komitee (SNCC, Student Nonviolent Coordinating Committee), later as "ere-presedent" van die Black Panther-party, en uiteindelik as 'n leier van die All-African People's Revolutionary Party (A-APRP).
Ulundi
Geskiedenis
In 1873 het Cetshwayo koning van die Zoeloes geword. Hy het sy kraal op die vlakte, naby die plek waar sy pa Mpande se kraal was, gebou en dit oNdini genoem. Ulundi is ook die plek waar die Anglo-Zoeloe-oorlog in 'n besliste nederlaag vir die Zoeloes geëindig het.
Oos-Vlaandere
Oos-Vlaandere (Nederlands: Oost-Vlaanderen, Frans: Flandre-Orientale, Duits: Ostflandern) is 'n Belgiese provinsie in Vlaandere. Die provinsie het 'n bevolking van 1 544 000 in 2022 gehad en beslaan 'n oppervlakte van 3 007 km² met 'n bevolkingsdigtheid van 513 per km². Die hoofstad is Gent.
Anisium
Die Anisium is ’n chronostratigrafiese etage sowel as ’n geologiese tydsnede van onderskeidelik die sisteem en periode Trias (serie/epog Middel-Trias). Dit verwys dus na ’n tydperk sowel as die gesteentes wat in dié tydperk gevorm het.
Pad
Konstruksie
'n Belangrike faktor waarmee rekening gehou word wanneer 'n pad ontwerp word, is die snelheid waarmee 'n motor veilig op die pad sal kan beweeg. Alle duike, krommings, die breedte van die pad en dies meer moet so ontwerp word dat 'n konstante snelheid op die pad gehandhaaf kan word. Vir goeie verkeersvloei en om veiligheidsredes mag 'n pad nie te veel draaie hê nie en moet die motoris te alle tye 'n goeie uitsig op die pad hê. Die roete van die pad word so gekies dat die aanleg- en die onderhoudskoste so laag moontlik sal wees.
Daar moet toegesien word dat die konstruksie van die pad met so min moontlik verskuiwing of uitgrawing van grond en bykomende konstruksiewerk soos brûe en oorweë gepaard gaan. Dit is egter ook belangrik am sosiale eise (geraasfaktor, skending van die omgewing), planologiese eise (die aantrekking van verkeer, die doelmatige verspreiding van verkeerstrome, aansluiting by ander paaie) en administratiewe eise (beheer, onderhoud, onteiening van grond) in aanmerking te neem.
Die samestelling van 'n pad
Wanneer 'n motor om 'n draai gaan, werk 'n middelpuntvliedende krag op die voertuig in, en om dit teen te werk, word die ryvlak met 'n helling gebou sodat 'n motor deur die draai kan gaan sonder om die gewig na eenkant van die motor te verplaas. Om 'n draai loop die agterwiele van die motor nie in dieselfde spoor as die voorwiele nie en die radius van die draai waardeur die agterwiele gaan, is dus kleiner. Hiervoor moet die verkeersbaan wyer gemaak word, want hoe kleiner die radius van die draai is, hoe wyer moet die pad wees.
Omdat uitgrawings en die vervoer van grond en sand baie duur is, moet die lengteprofiel so ver moontlik by die natuurlik profiel van die omgewing aangepas word. 'n Pad wat te veel opdraand loop, belemmer die vloei van verkeer omdat dit die snelheid van veral swaar voertuie verminder. Daarom word afsonderlike stroke dikwels op paaie met druk verkeer aangebring sodat swaar vragvoertuie nie ander verkeer vertraag nie. 'n Pad moet op 'n stewige ondergrond gebou word.
Padreëls
Van die belangrikste padreëls sluit in:
Sarah, Hertogin van York
Huwelik
Die Hertog en Hertogin van York het twee kinders, prinses Beatrice en prinses Eugenie.
Tobi Jooste
Tobi Jooste is 'n Suid-Afrikaanse sanger, model, skrywer en TV-persoonlikheid van die Karoo, Suid-Afrika. Hy is tans in Johannesburg woonagtig. Jooste is bekend vir sy baritonstem. Hy sing in Afrikaans, Engels en Italiaans. Vroeër het Leo Musiek sy musiek bemark, maar hy is tans by Storm Rekordz.
Die Spaanse vlieg
Die Spaanse Vlieg is ’n Afrikaanse rolprent wat in 1978 deur Kavalier Films uitgereik is. Dirk de Villiers was die regisseur en Pieter-Dirk Uys die draaiboekskrywer.
Langstertroofmeeu
Die Langstertroofmeeu (Stercorarius longicaudus) is 'n voël wat 'n somer besoeker is aan die Suid-Afrikaanse kus. Die voël is skaars naby land en staan in Engels bekend as die Long-tailed jaeger.
Galata-brug
Die Galata-brug (Turks: Galata Köprüsü) is ’n brug oor die Goue Horing in Istanboel, Turkye. Veral sedert die einde van die 19de eeu kom dit dikwels voor in letterkunde, teaterstukke, poësie en romans.
Senuwee
Bou
Die senuweeselle van werweldiere en die mens het meestal kort uitlopers (dendriete), wat die impulse na die senuweeselliggaam bring, en slegs een lang neuriet of akson wat impulse vanaf die selliggaam na ander senuweeselle of organe lei. Die aksone van verskillende senuweeselle vorm saam ŉ senuwee. Op grond van die aantal uitlopers kan daar onderskei word tussen ŉ unipolêre senuweesel (1 uitloper), ŉ bipolêre senuweesel (2 uitlopers) en 'n multipolêre senuweesel (baie uitlopers).
Fatih
Fatih (in Afrikaans "Veroweraar") is een van die grootste distrikte in die hart van Istanboel, Turkye. Aangesien dit die ou kwartier van die stad beslaan wat op 29 Mei 1453 deur Mehmet die Veroweraar verower is, word dit vandag steeds dikwels die "regte Istanboel" of "eerste Istanboel" genoem.
Senuwee
Werking
Dit geskied volgens die alles-of-niks-wet, dit wil sê wanneer die drempelwaarde eers eenmaal oorskry is, verloop die reaksie altyd maksimaal, onafhanklik van die sterkte van die prikkel. Die verdere geleiding oor die senuweevesel geskied volgens hierdie beginsel: alleen die inligting dat daar 'n prikkel is, word deurgegee, nie die sterkte daarvan nie. Na elke prikkel is die senuweevesel 'n tyd lank nie daartoe in staat om 'n aksiepotensiaal te produseer nie. In hierdie herstelfase (refraktêre periode) word die oorspronklike ruspotensiaal weer bereik deur vervoerprosesse van die ione.
Prinse-eilande
Die Turkse naam is Prens Adaları (Prinseilande), of meer dikwels Kızıl Adalar (Rooi Eilande) of net Adalar, soos wat hulle amptelik genoem word. Die antieke Griekse naam is Πριγκήπων νήσοι (Prinkēpōn nēsoi) en die moderne Griekse naam τα Πριγκηπόνησα (ta Prinkiponisa) of Πριγκηπονήσια (Prinkiponisia).
Eli Goree
Eli Goree is 'n Kanadese akteur en vervaardiger. Hy is bekend vir sy rolle in die rolprente Godzilla (2014) en Race (2016), en in die televisiereekse Soul (2009) en The 100 (2014).
Mure van Konstantinopel
Die mure het tydens die grootste deel van die Ottomaanse tydperk behoue gebly totdat dele in die 19de eeu afgebreek is namate die stad uit sy nate gebars het. Ondanks die gebrek aan onderhoud het groot dele van die mure bly staan. ’n Grootskaalse restourasieprogram is sedert die 1980's aan die gang, wat besoekers toelaat om te sien hoe hulle oorspronklik gelyk het.
Donna Douglas
Donna Douglas (26 September 1933 – 1 Januarie 2015) was 'n Amerikaanse aktrise. Sy was bekend vir haar rolle in die rolprent Frankie and Johnny (1966) en in die televisiereekse The Twilight Zone (1959), Checkmate (1960), en The Beverly Hillbillies (1962).
Mooirivier (KwaZulu-Natal)
Mooirivier (Engels: Mooi River) is 'n dorp en rivier in die ooste van Suid-Afrika, in die provinsie KwaZulu-Natal, tussen Howick en Estcourt.
NG gemeente Strydenburg
Stigting
Die gemeente Strydenburg is op 22 Maart 1893 afgestig van die NG gemeente Hopetown, met sekere plase ook van Prieska, Britstown en Philipstown. Ds. J.D. Louw, destyds van Hopetown, was die konsulent. Die naam Strydenburg is glo gegee na aanleiding van 'n taamlik heftige stryd oor die vraag waar die dorp gestig moes word. Uiteindelik is die plaas Roodepan van die twee broers Nicolaas en Bernardus Badenhorst aangekoop en 'n groot deel van die gemeente het uit Badenhorst-families bestaan.
Latere leraars
Die tweede leraar was ds. D. J. Gildenhuys wat hier staan van 1911 tot 1925. Hy was 'n toegewyde man wat deur sy godsvrug en nederigheid, liefde en taktvolle optrede, almal getrek het en die gemeente baie tot seën was. Sy prediking en arbeid was gekenmerk deur diepe erns en geestelike krag.
Aansporing
Regulering in die nutsbedryf
Met byvoorbeeld maatstafregulering word die operateur se prestasie vergelyk met ander operateurs s'n en boetes of toekennings word gebaseer op die operateur se relatiewe prestasie. Die reguleerder kan byvoorbeeld 'n aantal soortgelyke operateurs identifiseer en hul kostedoeltreffendheid vergelyk. Die doeltreffendste operateurs sal beloon word met ekstra wins en die mins doeltreffende operateurs sal gepenaliseer word. Omdat die operateurs eintlik in verskillende markte is, is dit belangrik om seker te maak dat die operateurs se situasies eenders is, sodat die vergelyking redelik is, en om statistiektegnieke te gebruik om aanpassings te maak vir enige kwantifiseerbare verskille waaroor die operateurs nie beheer het nie.
A Kind of Magic
A Kind of Magic was Queen se eerste album wat vrygestel is na hulle beroemde Live Aid konsert in 1985. Die album was dadelik 'n treffer in die VK nadat dit dadelik na eerste plek op die treffelys gegaan het en 100,000 kopieë binne die eerste week verkoop het. Dit het op die VK trefferlys vir 63 weke gebly en ongeveer ses miljoen kopieë wêreldwyd verkoop (600,000 alleenlik in die VK). Die album spog met vier enkeltreffers: Die album se titellied "A kind of Magic", "One Vision", "Friends Will Be Friends en "Who Wants To Live Forever", wat 'n opera deur Michael Kamen insluit, terwyl die laaste lied, "Princess of the Universe", die temalied van film Highlander is.
Internasionale Burgerlugvaartorganisasie
Die ICAO Statuut
Die negende uitgawe van die Konvensie oor Internasionale Burgerlugvaart sluit wysigings in vanaf die jaar 1948 tot en met die jaar 2006. Die ICAO verwys na sy huidige weergawe van die Konvensie as die statuut en merk dit as ICAO Doc 7300/9. Die Konvensie het 18 aanhangsels.
Kodes geregistreer by die ICAO
Die ICAO ken ook nommers toe aan lugvaartbedrywe wêreldwyd vir telefoniese uitkenning. Die nommer bestaan uit 'n drieletter lugredery-identifikasie en 'n tweewoord-aanwyser. Hulle is gewoonlik, maar nie altyd, soortgelyk aan die lugredery se naam. Die identifikasie vir Aer Lingus is byvoorbeeld EIN en die aanwyser is Shamrock, terwyl Japan Airlines International se identifikasie JAL is en Japan Air die aanwyser. 'n Vlug van Aer Lingus wat 111 genommer is sal dus aangedui word as "EIN111" en uitgespreek word as "Shamrock One One One" op die radio, terwyl 'n vlug van Japan Airlines met 'n soortgelyke nommer geskryf sal word as "JAL111" en uitgespreek word as "Japan Air One One One".
Primaat
Met die uitsondering van die mens, wat elke vasteland bewoon, lewe die meeste primate in die tropiese of subtropiese streke van Noord-, Sentraal- en Suid-Amerika, Afrika en Asië. Hulle wissel in grootte van die klein Microcebus berthae wat slegs 50 gram weeg tot die Gorilla beringei wat 200 kg weeg.
Eshowe
Geskiedenis
Die dorp het in 1887 begin as die standplaas van die landdros toe Zoeloeland deur Brittanje geannekseer is en Eshowe die hoofstad geword het. Eshowe is in 1915 tot 'n dorp en in 1954 tot 'n munisipaliteit verklaar. Eshowe se geskiedenis is egter ouer as 1887. Reeds in 1860 het Zoeloekoning Cetshwayo 'n kraal in die gebied gebou wat hy Eziqwaqweni ('die plek van die rowers') genoem het. Hy het ook vir eerwaarde Ommund Oftebro 'n sendeling van Noorweë, toestemming verleen om 'n sendingstasie te stig. Die stasie was KwaMondi genoem ('die plek van Mondi'). Mondi is 'n Zoeloevervorming van Oftebro se voornaam.
Holden
Hoewel Holden se uitvoere gewissel het sedert die 1950's, het die laer verkope van groot motors in Australië die maatskappy gedwing om hul tot internasionale markte te wend om winsgewendheid te verhoog. Holden het op 11 Desember 2013 aangekondig dat hul produksie sal staak in Australië teen die einde van 2017. Holden sal hul ontwerpsentrum behou, maar met verminderde personeel. In die laaste paar jaar het Holden verliese gely as gevolg van die sterk Australiese dollar, asook weens regeringsubsidies wat verminder is. In Mei 2014 het GM hul besluit om die Lang Lang toetsterrein te sluit omgekeer, en besluit om dit te behou as deel van hul ingenieursvermoë in Australië.
Abigail Spencer
Abigail Spencer (gebore 4 Augustus 1981) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente Cowboys & Aliens (2011) en Oz the Great and Powerful (2013), en in die televisiereekse Mad Men (2007) en Rectify (2013).
Dovima
Dovima (11 Desember 1927 – 3 Mei 1990) was 'n Amerikaanse aktrise. Sy was bekend vir haar rolle in die rolprent Funny Face (1957) en in die televisiereekse My Favorite Martian (1963), Kraft Suspense Theatre (1963), en The Man from U.N.C.L.E. (1964).
Stokbrood
Stokbrood is 'n broodjie wat by 'n braai aan die punt van 'n stok oor die kole gaargemaak word.
T.T. Cloete
Loopbaan
’n Ernstige gesondheidsterugslag in 1975 dwing Cloete om, op aanbeveling van sy geneeshere, te bedank uit die Akademie vir Wetenskap en Kuns en ander komitees waarop hy dien en sy aandag te beperk tot sy universiteitswerk. Hy ly aan outo-immunisering, ’n toestand waartydens die liggaam immuniseringstowwe afskei, terwyl daar niks is om te immuniseer nie. Die stowwe val dan die liggaam self aan, wat baie pyn veroorsaak en beweging aansienlik bemoeilik. In 1983 tree hy weens swak gesondheid af as hoogleraar, maar hou daarna steeds aan om Afrikaanse poësie en literêre teorie te doseer as buitengewone professor aan die Potchefstroomse Universiteit.
Versamelbundels
Die baie ryk ure is ’n keur uit sy gedigte saamgestel deur Heilna du Plooy, Joan Hambidge en die digter self. Sy gedigte word in verskeie versamelbundels opgeneem, waaronder Groot verseboek, Die Afrikaanse poësie in ’n duisend en enkele gedigte, Digters en digkuns, Die mooiste Afrikaanse liefdesgedigte, Die dye trek die dye aan, Goudaar, Honderd jaar later, Woordpaljas, Die goue vreugde, Voorspraak en die Versindaba bundels wat jaarliks na hierdie fees uitgegee word.
Eerbewyse
Benewens die talle pryse wat sy letterkundige werke verower, word sy persoon en werk gereeld op ander maniere vereer. In 1976 ontvang hy die Gustav Preller-prys vir Literatuurwetenskap en Letterkundige Kritiek van die Akademie en in dieselfde jaar ’n oorkonde van die Afrikaanse Studentebond vir die uitbouing van Afrikaanse vakliteratuur vir gebruik aan hoër opvoedkundige inrigtings. In 1981 kry hy een van vyf van die Raad vir Geesteswetenskaplike Navorsing se gesogte prestige navorsingsbeurse, waaruit die omvangryke publikasie en standaardwerk Literêre terme en teorieë ontstaan. Ten tye van sy sestigste verjaarsdag in 1984 word die huldigingsbundel In teen die groot vergeet onder redaksie van Hein Viljoen aan hom oorhandig. Die Potchefstroomse Universiteit ken in 1986 ’n eredoktoraat aan hom toe. In 1990 ontvang hy ’n goue medalje en oorkonde van die stadsraad van Potchefstroom vir sy kulturele bydrae en kry hy ook die Rapportryersprys vir al sy poësie. Die SAUK laat in 1991 ’n dokumentêre program oor sy lewe en werk maak en saai dit op televisie uit onder die titel Die heelal is ’n taalkristal. Hy word in 1992 vereer met die Staatspresident se Orde vir Voortreflike Diens (Goud) vir sy primêre skryfwerk, sy wetenskaplike navorsing en sy algemene kulturele bydrae. Sy sewentigste verjaarsdag in 1994 word onder andere gevier deur ’n huldigingsprogram wat Obelisk-Musiek en die Streekraad vir Kultuursake in die Studio van die Staatsteater aanbied, met toonsettings van gedigte van hom uit sy digbundels Driepas en Jukstaposisie op die program. Die Pretoriase Technikon vereer hom in 1996 vir sy werk as skrywer en taalkundige met ’n toekenning in die vorm van ’n moderne beeldhouwerk. In 1997 is hy die Digter van die Jaar van die S.A. Polisiediens se kultuurvereniging, Akpol.
Marc-André Grondin
Marc-André Grondin (gebore 11 Maart 1984) is 'n Kanadese akteur. Hy is bekend vir sy rolle in die rolprente C.R.A.Z.Y. (2005), The First Day of the Rest of Your Life (2008), Che: Part Two (2008), en Goon (2011).
Gereformeerde kerk Bloemfontein
Eerste jare
Hoewel die gemeente aanvanklik net uit 90 lidmate bestaan het en die meeste van hulle minder gegoede lede van die arbeidersklas was, het die gemeente ondanks armoede en moeilike omstandighede daarin geslaag om ná enkele jare 'n kerkgebou op te rig. Weldra is ds. Postma as eerste leraar beroep en in 1905 hier bevestig. Die ledetal het intussen tot 220 aangegroei en spoedig was die eerste pastorie ook klaar. Nadat dr. W.J. Snyman van die Gereformeerde kerk Steynsburg vanaf Januarie 1912 vir twee jaar studieverlof na Nederland vertrek het, het ds. Postma saam met ds. T. Hamersma op Steynsburg gaan waarneem en Bloemfontein tussendeur een maal per maand bedien. Dit het 'n welkome geldelike verligting aan die sukkelende Vrystaatse gemeente gebied.
Beyoğlu
Beyoğlu (Turks: Bejoɣlu) is ’n distrik aan die Europese kant van Istanboel, Turkye, wat van die historiese skiereiland van die ou Konstantinopel afgesny word deur die Goue Horing. In die Middeleeue was dit in Grieks bekend as Pera ("Oorkant"), en dié naam is algemeen gebruik voor die stigting van die Republiek van Turkye in 1923.
Jordana Spiro
Jordana Spiro (gebore 12 April 1977) is 'n Amerikaanse aktrise, vervaardiger, en regisseuse. Sy is bekend vir haar rolle in die rolprente The Goods: Live Hard, Sell Hard (2009) en Night Comes On (2018), en in die televisiereeks My Boys (2006).
Dona Drake
Dona Drake (15 November 1914 – 20 Junie 1989) was 'n Amerikaanse aktrise. Sy was bekend vir haar rolle in die rolprente Star Spangled Rhythm (1942), Salute for Three (1943), Beyond the Forest (1949), en Kansas City Confidential (1952).
Die Ruimte
Ruimtes
Dit het die tuiste geword van baie van Suid-Afrika se bekende akteurs soos Yvonne Bryceland, Athol Fugard, Pieter Dirk Uys, David Kramer, Barney Simon, John Kani, Bill Flynn, Richard E. Grant, Paul Slabolepszy, Marius Weyers, Marthinus Basson, Fiona Ramsay, Percy Sieff, Ian Roberts, Trix Pienaar, Grethe Fox, Bill Curry en talle ander jong akteurs, regisseurs en skrywers.
Lisa Spoonauer
Lisa Spoonauer (6 Desember 1972 – 20 Mei 2017) was 'n Amerikaanse aktrise. Sy is bekend vir haar rolle in die rolprente Clerks (1994) en Bartender (1997), en in die televisiereeks Clerks (2000).
Kunstekaap-teatersentrum
Geskiedenis
Sedert 1994 moes die streekrade se verskillende geselskappe onafhanklik word. Kruik en die Nico Malan het in dié tyd swaar gedra aan hul politieke bagasie. Die sentrum is in Maart 2001 hernoem na die Kunstekaap-teatersentrum, toe Kruik vervang is met die Kunstekaap-geselskap.
Frances Drake
Frances Drake (22 Oktober 1912 – 18 Januarie 2000) was 'n Amerikaanse aktrise. Sy was bekend vir haar rolle in die rolprente Les Misérables (1935), Mad Love (1935), The Invisible Ray (1936), en It's a Wonderful World (1939).
Scottburgh
Geskiedenis
Scottburgh is in 1860 opgemeet as die eerste nedersetting suid van Durban, en is vernoem na John Scott, 'n goewerneur van Natal. Dit het in 1945 'n dorp geword en in 1964 munisipale status verkry. Die spoorlyn vanaf Durban het die dorp teen die einde van die 19de eeu bereik.
Dolby Atmos
Dolby Atmos is intussen ook beskikbaar vir Windows 10, tabletrekenaars met Android-en iOS-bedryfstelsels, slimfone (soos Samsung Electronics se Galaxy S9/S9 Plus en Apple, Inc. se iPhone X) en Microsoft se Xbox. Apple se Apple TV 4K-toestel, tvOS 12, is in 2018 vir Dolby Atmos gesertifiseer. Daar is twee mededingers op die mark: die Kaliforniese onderneming DTS, Inc. se DTS:X- en die Belgiese Auro Technologies se Auro-3D-omringklankformaat.
Golf van Akaba
Geologie
Die golf meet 24 kilometer op sy breedste punt en strek sowat 160 kilometer noord vanaf die Straat van Tiran tot waar Israel Egipte en Jordanië ontmoet.